armvectores/hy_wikipedia_2023 huggingface dataset:
Կտտկենի Տիգրանի

Կտտկենի Տիգրանի (լատ.՝ Sambucus tigrani), ցախեկեռասազգիներ ընտանիքի, կտտկենի ցեղի ծածկասերմ բույս։


== Նկարագրություն ==
2-3 մ բարձրությամբ տերևաթափ թուփ է, որի ճյուղերը սկզբում դարչնագույն են, սպիտակավուն ոսպնյակներով ծածկված, այնուհետև կեղևը ստանում է մոխրագորշավուն գունավորում։ Բնափայտի միջուկը բաց գորշավուն է։ 8-15 սմ երկարությամբ, 2-6,5 սմ լայնությամբ տերևները բարդ են, կենտ փետրաձև, կազմված 5-7 տերևիկներից, ձվաձև-երկարավուն են, խոշոր անհավասար ատամնաեզր, վերևի կողմից՝ փայլուն, կանաչ, ներքևի կողմից՝ ավելի բաց գույնի, մերկ։ Ծաղկաբույլերը երկարավուն-ձվաձև են, նոսր, 5-7 սմ երկարությամբ։ Ծաղիկները դեղնականաչավուն են, 5-7,5 սմ տրամագծով։ 0,5-0,6 սմ լայնությամբ պտուղները մարջանակարմիր են։ Ծաղկում է մայիսին, պտուղները հասունանում են հուլիսին։ Չորադիմացկուն է, լուսասեր, պահանջկոտ չէ հողի նկատմամբ, միանգամայն ցրտադիմացկուն է։ Որպես հազվագյուտ տեսակ գրանցված է Հայաստանի «Կարմիր գրքում»։ Պահպանման ու տարածման խիստ կարիք կա։


== Տարածվածություն ==
Հայկական էնդեմիկ է. հանդիպում է միայն Հայաստանի Հանրապետության տարածքում՝ Արզնիում, Արայի լեռան վրա, Ապարանում, Վայքում, Հրազդանում, որտեղ աճում է քարքարոտ վայրերում, լեռնալանջերում, թավուտներում։


== Պահպանություն ==
Վտանգման սպառնացող վիճակին մոտ գտնվող տեսակ է։ Հայաստանի էնդեմիկ է։ Վերջերս նաև հայտնաբերվել է 1 պոպուլյացիա Վրաստանում։ Հայաստանում հայտնի է հինգ ֆլորիստիկական շրջաններում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Տեսակի գոյությանը վտանգ չի սպառնում։ Բնակության շրջանը կարող է կրճատվել, քանի որ այն աճում է գյուղատնտեսական հանդակների և բնակավայրերի ընդարձակման ինտենսիվ յուրացման տարածքներում։ Ընդգրկված չէ CITES-ի և Բեռնի կոնվենցիաների հավելվածներում։


== Ծանոթագրություններ ==
Մխիթար Մխիթարյան

Մխիթար Հարությունի Մխիթարյան (1922, Պեմզաշեն, Ալեքսանդրապոլի գավառ, Հայկական ԽՍՀ - 2003), հայ մանկավարժ։ ՀԽՍՀ վաստակավոր ուսուցիչ (1978): ԽՄԿԿ անդամ (1942): Հայրենական մեծ պատերազմի մասնակից։


== Կենսագրություն ==
Մխիթար Մխիթարյանը ծնվել է 1922 թվականին, Արթիկի շրջանի Պեմզաշեն գյուղում։ 1938 թվականին ավարտել է Լենինականի Մռավյանի անվան մանկավարժական ուսումնարանը և աշխատանքի է անցել Պեմզաշենի դպրոցում։ Դասավանդել է հայոց լեզու։ 
1941 թվականի նոյեմբերին զորակոչվել է կարմիր բանակ։ Նրա մարտական ուղին կապված է 409-րդ հայկական հրաձգային դիվիզիայի հետ։ 409-րդ դիվիզիան իր մարտական գործողություններն սկսել է Կովկասյան նախալեռներից, անցել է Հյուսիսային Կովկասը, Ուկրաինան, Ռումինիան, Չեխոսլովակիան։ 1942 թվականին Մխիթարյանը ընդունվել է կուսակցության շարքերը։ Մոզդոկի մոտ հրամանատարության առաջադրանքը կատարելու համար պարգևատրվել է «Մարտական ծառայությունների համար» մեդալով։ Բուդապեշտի ազատագրման համար մղված մարտերից մեկում Մխիթարյանը ծանր վիրավորվել է։ Բանակից զորացրվել է որպես երկրորդ կարգի հաշմանդամ։
1945-1946 թվականներին Մխիթարյանն աշխատել է Պեմզաշենի միջնակարգ դպրոցում որպես ուսմասվար։ Ավարտել է Երևանի հեռակա մանկավարժական ինստիտուտի աշխարհագրության ֆակուլտետը։ Հայրենի գյուղի դպրոցում եղել է ուսմասվար, տնօրեն։ 1964 թվականին Մխիթարյանը ընտանիքով տեղափոխվել է Երևան, աշխատել Պարույր Սևակի անվան միջնակարգ դպրոցում, որպես ուսմասվար։
1978 թվականին Մխիթարյանին շնորհվել է Հայկական ԽՍՀ վաստակավոր ուսուցչի պատվավոր կոչում։ Պարգևատրվել է մի շարք մեդալներով։


== Մահ ==
Մխիթար Մխիթարյանը մահացել է 2003 թվականին։ Թաղված է Երևանի Թոխմախի գերեզմանատանը։


== Պարգևներ ==
ՀԽՍՀ վաստակավոր ուսուցիչ (1978)
«Մարտական ծառայությունների համար» մեդալ


== Ծանոթագրություններ ==
Բերիսլավ

Բերիսլավ (ուկրաիներեն՝ Берислав), քաղաք Ուկրաինայի Խերսոնի մարզի Բերիսլավի շրջանում, շրջանային ենթակայության քաղաք։
2011 թվականի տվյալներով Բերիսլավ քաղաքում բնակվում էր 13 457 մարդ։ Բնակավայրը զբաղեցնում է 9,11 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ուրալ (գյուղ, Ուչալինսկի շրջան)

Անվան այլ կիրառումների համար տե՛ս՝ ՈւրալՈւրալ (ռուս.՝ Урал, բաշկիրերեն՝ Урал), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճապոնական գիր

Ճապոնական գիր, հիերոգլիֆներից (մոտ 15 հազար) բաղկացած գրային համակարգ, որոնցով նշանակում են մեկ կամ մի քանի համանիշ ձևույթներ և վանկային այբուբենի երկու տարբերակի հիրագանա, կատականա, առաջինը՝ օժանդակ ձևույթների ու նմանաձայնությունների, երկրորդը՝ նորագույն փոխառությունների գրության համար։ Ճապոնական գիրը զուգակցում է գաղափարագրության ու հնչյունագրության սկզբունքները։ Հիերոգլիֆները 6-7-րդ դարերին չինական փոխառություններ են։: Ճապոնական գիրը նախապես գրել են չինարեն, ապա սկսել են նշանակել ճապոներեն բառեր, ձևույթներ։ Յուրաքանչյուր բառ կարող էր գրվել 5-20 ցանկացած համանիշ նշանով։ 12-րդ դարին մնացել են համեմատաբար պարզ կտրվածքներով վանկագրերը (կատականա) և դյուրագիծ բոլորգրերը (հիրագանա)։ 1946-ին մամուլում օգտագործվող հիերոգլիֆների թիվը կրճատվելով հասել է 1800-ի, 700-ի գրությունը պարզեցվել է։ Նկատվում է գաղափարագրությունից հնչյունագրության անցնելու միտում։ Բառերը չեն սահմանազատվում։ Գրությունը՝ վերից վար, աջից ձախ, երբեմն նաև՝ ձախից աջ։
(6182) Քեթիգորդ

(6182) Քեթիգորդ (անգլ.՝ Katygord), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,253177 ա. մ., առավելագույնը մոտենում է 1,7323 ա. մ. հեռավորության վրա և հեռանում 2,774 ա. մ.։ Արեգակի շուրջ մեկ ամբողջական պտույտ է կատարում 1235,35 երկրային օրվա ընթացքում, իր ուղեծրով շարժվելով միջինում 0,291414 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6182) Քեթիգորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլեգ Աղասյան

Օլեգ Անդրեասի Աղասյան (դեկտեմբերի 13, 1960(1960-12-13)), ՀՀ պետական գործիչ, ՀՀ կենտրոնական բանկի խորհրդի անդամ։


== Կրթություն ==
1977-1982 թթ. - սովորել և գերազանցությամբ ավարտել է Երևանի Կ. Մարքսի անվան պոլիտեխնիկական ինստիտուտի տեխնիկական կիբերնետիկայի ֆակուլտետը՝ ինժեներ-էլեկտրիկի որակավորմամբ։
2000-2001 թթ. - սովորել և ավարտել է Երևանի պետական տնտեսագիտական ինստիտուտը։ Տնտեսագիտության թեկնածու։
Վերապատրաստվել է Ավստրիայում, ԱՄՆ-ում, Չեխիայում, Մեծ Բրիտանիայում, Ֆրանսիայում, Նիդերլանդներում:


== Աշխատանքային գործունեություն ==
1981 թ. - աշխատել է Երևանի Կ. Մարքսի անվան պոլիտեխնիկական ինստիտուտում որպես լաբորանտ։
1982-1984 թթ. - աշխատել է Երևանի Կ. Մարքսի անվան պոլիտեխնիկական ինստիտուտի ավտոմատացմանև հեռամեխամիկայի ամբիոնում որպես ստաժոր-հետազոտող։
1984-1986 թթ. - աշխատել է «Ռելե» հայկական արտադրական միավորումում որպես արտադրության տեխնոլոգիական նախապատրաստման միասնական համակարգի բյուրոյի պետ։
1986-1988 թթ. - աշխատել է «Ռելե» հայկական արտադրական միավորումում որպես ինժեներ-տեխնոլոգ։
1988 թ. - «Дальняя связь» գիտաարտադրական միավորման «Սիրենա» գործարանի 3271-1 սեկտորի վարիչ։
1988-1991 թթ. - «Дальняя связь» գիտաարտադրական միավորման «Սիրենա» գործարանի արտադրության ավտոմատացման և մեխանիզացման սեկտորի վարիչ։
1991 թ. - «Սիրենա» պետական փոքր ձեռնարկության արտադրության ավտոմատացման և մեխանիզացման սեկտորի վարիչ։
1991 թ. - «Սիրենա» պետական փոքր ձեռնարկության արտադրության տեխնոլոգիական բաժնի պետ։
1991-1992 թթ. - «Սիրենա» պետական փոքր ձեռնարկության արտադրության գլխավոր ինժեներ։
1992 թ. - «Էպրիկոտ» փոքր ձեռնարկության տնօրենի ընդհանուր հարցերով տեղակալ։
1992-1993 թթ. - ՀՀ կենտրոնական բանկի բանկային աշխատանքների ավտոմատացման բաժնի գլխավոր ինժեներ։
1993 թ. - ՀՀ կենտրոնական բանկի տեղեկատվության և համակարգչային տեխնիկայի վարչության գլխավոր ինժեներ։
1993-1995 թթ. - «Գոլդ» բաժնետիրական բանկի վարչության նախագահ։
1995-2001 թթ. - ՀՀ կենտրոնական բանկի հաշվարկների և բանկային տեխնոլոգիաների զարգացման դեպարտամենտի հաշվարկային համակարգի զարգացման վարչության պետ։
2001-2011 թթ. - ՀՀ կենտրոնական բանկի աշխատակազմի ղեկավար։
2011 թ. սեպտեմբերի 1-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։Ամուսնացած է, ունի երկու դուստր և երեք թոռնիկ։


== Ծանոթագրություններ ==
Դե Սոտո շրջան (Ֆլորիդա)

Անվան այլ կիրառումների համար տե՛ս՝ Դե Սոտո շրջան (այլ կիրառումներ)Դե Սոտո շրջան (անգլ.՝ De Soto County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.650 կմ² է, բնակչությունը՝ 34.862 մարդ (2010 թ. տվյալներով)։ Շրջկենտրոնն է Արկադիա բնակավայրը։ Կազմավորվել է 1887 թվականին։
Հայրենական մեծ պատերազմի 40-ամյակի հուշահամալիր (Տոլյատի)

Հուշահամալիր Հայրենական մեծ պատերազմի 40-ամյակի պատվին (ռուս.՝ Мемориал в честь 40-летия Победы в Великой Отечественной войне), հուշարձանային շինություն Տոլյատի քաղաքում` նվիրված Հայրենական մեծ պատերազմի հաղթանակին։ 


== Պատմություն ==
Հուշահամալիրի շինարարությունը սկսվել է 1985 թվականի մարտի 6-ին, որին մասնակցում էին քաղաքի ավելի քան քսան կազմակերպություններ։ Բացումը կայացավ 1985 թվականի մայիսի 8-ին։ 
Հետագայում հուշահամալիրը լրամշակվեց 1987-1988-ական թվականներին, տեղադրվեցին խորաքանդակներ, շինության կենտրոնում Հավերժական կրակի համար տեղադրվեց աստղ։ 
1995 թվականի մայիսի 9-ին համալիրի թևերից մեկում (Հոբելյանական փողոցի կողմից) տեղադրվեց պարկուճ  Մոսկվայի Պոկլոննայա բլրից բերված հողով։ 2007 թվականի ապրիլին Անմար կրակի շրջանակի մի հատվածը գողացան, սակայն շուտով վանդալները բռնվեցին, իսկ հատվածները վերականգնվեցին։


== Հեղինակներ ==
Նախագծի հեղինակներն են ԱվտոՎԱԶ-ի մի խումբ աշխատակիցներ, Գ. Ս. Ռյաբկովան, Վ. Մ. Դեմիդովցևան, Ա. Մ. Կեխմանը, Վ. Ի. Մակարենկոն, Ն. Դ. Մակարենկոն։ Որպես գլխավոր կապալառու   հանդես էր գալիս «ԱվտոՎԱԶնորոգմոնտաժ» տրեստը։  Շինարարությունը ղեկավարում էր տնօրենի կապիտալ շինարարության գծով տեղակալ  Վ. Ա. Պոպովը։ 
Նախագծի հեղինակ` Սյոմեն Միխայլովիչ Վինոգրադ։    
Ճարտարապետական տեսանկյունից կառույցը իրենից ներկայացնում էր 10 մետր բարձրությամբ քարակոթողներ, որոնք միավորված էին օղակով։
Չորս քարակոթողները նվիրված են պատերազմի չորս տարիներին և նրանցից յուրաքանչյուրի գագաթին նշված է պատերազմի տարիները   (1941-1942 թվականներ, 1942-1943 թվականներ, 1943-1944 թվականներ, 1944-1945 թվականներ)։


== Ճարտարապետություն ==
Քարակոթողներից յուրաքանչյուրի պատվանդանին արտաքինից կան ելուստներ, որոնց վրա դրված են ոճավորված այլումինից ձուլված ծաղկեպսակներ։ Արտաքին կողմից տեղադրված են քանդակագործ Շանդոր Զիխերմանի կողմից կերտված չորս հարթաքանդակներ, «Պարտիզաններ», «Ֆաշիզմի զոհեր», «Թիկունք» և «Ռազմաճակատ»։  

Քարակոթողները միավորող օղակը կշռում է շուրջ 7 տոննա և երեսապատված է չժանգոտվող պողպատով։  Ներսի կողմից տեղադրված է ալյումինե տառերով մակագրություն «Հավերժ փառք ժողովրդի սխրագործությանը»։ 
Կենտրոնում տեղադրված է Հավերժական կրակի բրոնզե աստղը, որը երիզապատված է հինգ բրոնզե հատվածներով։ Սյունաշարի ստորոտի 24х24 մ  մակերեսով  հրապարակը կառուցված է Պետրոզավոդսկից  բերված  գրանիտե սալիկներից։ Հուշարձանը լավագույն ձևով ներգծված է  տարածության մեջ, իսկ քանդակազարդ սյուները ճշգրտությամբ  տեղակայված են դեպի աշխարհի կողմերը։ Հուշարձանի տարածք մուտքը հնարավոր է բոլոր կողմերից։ Հուշարձանը և նրա տարրերը կառուցված են այնպիսի նյութերից, որոնք ներկման կարիք չունեին, առավելապես գերազանցում էր բնական գորշ գույնը։


== Գրականություն ==
Маркова, Р. Навечно в памяти народной : [в Парке Победы будет сооружен Памятный знак в честь 40-летия Победы] // Волжский автостроитель. - 1985. - 25 апр. (№ 47). - С. 1.
Крымчужина, Т. Парк Победы : [репортаж с открытия Мемориала в парке Победы Автозаводского района Тольятти. Автор Ш. Зихерман] // За коммунизм. - 1988. - 11 мая (№ 90). - С. 1.
Постоногов Ю. И. Памятники г. Тольятти. - Самара: Самарский государственный педагогический университет, 1999. - С. 58 - 61. - 92 с. - 100 экз. - ISBN 5-7699-1330-8.


== Ծանոթագրություններ ==
Այուպովո

Այուպովո (ռուս.՝ Аюпово, բաշկիրերեն՝ Айып), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 342 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաևեռե

Կաևեռե (էստ․՝ Kaevere), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արջուսթա Մորիչո

Արջուսթա Մորիչո (ֆր.՝ Argiusta-Moriccio), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A021։


== Բնակչություն ==
Համայնքի բնակչությունը 2008 թվականին կազմում էր 86 մարդ։


== Տնտեսություն ==
2007 թվականի տվյալներով 31 աշխատունակ տարիքի մարդկանցից (15-64 տարեկան) 18-ը տնտեսապես ակտիվ էին, 13-ը անգործունակ (ակտիվության ցուցանիշը 58,1 %, 1999 թվականին եղել է՝ 33,3 %)։ 18 աշխատունակ բնակիչներից 15-ը աշխատում էին (7 տղամարդ և 8 կին), անաշխատանք էին 3-ը (տղամարդ )։ 13 անգործունակ մարդկանցից 4-ը աշակերտներ կամ ուսանողներ են, 7-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արջուսթա Մորիչոյի վիճակագրության ազգային ինստիտուտ (ֆր.)
«Արջուսթա Մորիչո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Մալդիվերեն

Մալդիվերեն կամ Դիվեհի, Մալդիվների պաշտոնական լեզուն է։ Այս լեզվով խոսում են մալդիվները և Մինիկոյ ատոլի բնակիչները։ Լեզվով խոսում են մոտ 380.000 մարդ։ Մտնում է հնդեվրոպական ընտանիքի հնդկական լեզուների մեջ։


== Ծանոթագրություններ ==
Վոզմա

Վոզմա (ռուս.՝ Возьма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Պուչկաս գետի աջ ափում՝ 17 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006288
Հիդրոլոգիական ուսումնասիրությունների կոդը - 103000628
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հարություն Մարջանյան

Անվան այլ կիրառումների համար տե՛ս՝ Մարջանյան (այլ կիրառումներ)Հարություն Միսակի Մարջանյան (1912, Ալեքսանդրապոլ (այժմ՝ Գյումրի) - ՞), հայ խորհրդային ինժեներ-հիդրոտեխնիկ։ ՀԽՍՀ վաստակավոր ինժեներ (1966)։ 
Ավարտել է Երևանի պոլիտեխնիկական ինստիտուտը (1940)։ 1946 թվականից աշխատել է «Հիդրոնախագիծ» ինստիտուտում, մասնակցել է Գյումուշի ՀԷԿ-ի նախագծմանը։ 1949-1952 թվականներին եղել է Արզնիի ՀԷԿ-ի, իսկ 1952-1959 թվականներին՝ Աթարբեկյանի ՀԷԿ-ի նախագծի գլխավոր ինժեները։ 1962 թվականից Արփա-Սևան նախագծի գլխավոր ինժեներն է։
Պատկան

Պատկան, գյուղ Արևմտյան Հայաստանում, Վանի վիլայեթի Աղբակի գավառակում։ Գտնվում էր Ադամակերտ քաղաքից 4 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ne me quitte pas

«Ne me quitte pas» (հայերեն՝ «Ինձ մի՛ լքիր»), հանրահայտ ֆրանսիական երգ, որ գրել է Ժակ Բրելը 1959 թվականին։ Երգը կատարել են բազում երգիչներ, որոնցից ամենահայտնի տարբերակի կատարումը պատկանում է Նինա Սիմոնին։ Թարգմանված է մի շարք լեզուներով։ Անգլերեն «If You Go Away» տարբերակն արդեն վերածվել է փոփ ստանդարտի։


== Բնօրինակ ձայնագրություն ==
Երգը ձայնագրել է Ժակ Բրելը 1959 թվականի սեպտեմբերի 11-ին ու հրապարակել «La Valse à Mille Temps» ձայնասկավառակում։ 1961 թվականին նա ձայնագրել է նաև երգի ֆլամանդերեն տարբերակը՝ «Laat Me Niet Alleen» անվամբ։ Օրիգինալի ձայնագրությունից 13 տարի անց Բրելը թողարկեց մեկ այլ տարբերակ ևս իր «Ne me quitte pas» սկավառակում. վերջինս իր անվանումը հենց երգից էլ ստացել էր։ Այդ ձայնագրությունը կատարվել էր 1972 թվականի հունիսի 20-ին։
«Moi, je t’offrirai des perles de pluies venues de pays où il ne pleut pas» տողերը մեջբերում են Ֆրանց Լիստի «Հունգարական ռապսոդիա № 6»-ի երաժշտական թեման։


== Կատարողներ ==
Բացի Ժակ Բրելից այս երգը մեծ հաջողությամբ կատարել են շատ ու շատ երգիչներ ևս. Նինա Սիմոնը, Շիրլի Բեսսին, Ֆրիդա Բոկարան, Թոմ Ջոնսը, Մառլեն Դիտրիխը, Ռադմիլա Կարակլաիչը, Դաստին Սպրինգֆիլդը, Ժյուլի Զենատին, Նիլ Դայմոնդը, Ռեյ Չարլզը, Միրեյ Մատյոն, Ջոնի Հոլիդեյը, Պատրիսիա Կաասը, Շառլ Ազնավուրը, Խուլիո Իգլեսիասը, Դալիդան, Օսկար Բենտոնը, Մարկ Ալմոնդը, Սթինգը, Dee Dee Bridgewater-ը, In-Grid-ը, Մադոննան, Սինդի Լաուպերը, Իգի Փոփը և այլք։
Պեդրո Ալմադովարի «Ցանկության օրենք» ֆիլմում երգը հնչում է բրազիլացի երգչուհի Մայսայի կատարմամբ։ 2009 թվականի հոկտեմբերին Billboard 200-ի և UK Albums Chart-ի առաջին հորիզոնականները գրավեց Բարբարա Սթրեյզանդի «Love Is the Answer» սկավառակը, որի մեջ էր ներառված նաև այս երգի անգլերեն տարբերակը։


== Երգի թարգմանված տարբերակներ ==
աֆրիկաանս՝ Moenie weggaan nie
գերմ.՝ Bitte geh nicht fort
հուն․՝ Pes mou pos mporeis; Min me afinis mi
անգլ.՝ If you go away
իսպ.՝ No me dejes, no
հոլ.՝ Laat Me Niet Alleen
եբրայերեն՝ אל תלכי מכאן‎
իտալերեն՝ Non Andare Via 
լեհ.՝ Nie opuszczaj mnie
պորտ.՝ Não me deixes mais
բելառուս․՝ Не губляй мяне
ռուս.՝ Не покидай меня
թուրքերեն՝ Beni terketme


== Ծանոթագրություններ ==


== Արտաքին հղումներ ==
Youtube. Ժակ Բրելի կատարումը
Համշեցու գոր

Համշեցու գոր (համշեներեն՝ Յամշէցւո կոր, թուրքերեն՝ Hemşin İmecesi), Թուրքիայում հրատարակվող համշենահայ հանդես, նվիրված համշենական մշակույթին և լեզվի պատմությանը։ Հանդեսի գլխավոր խմբագիրն է համշենահայ ակտիվիստ Ջեմիլ Աքսուն։ Լույս է տեսնում տարին երկու անգամ։
Ինչպես նշված է հանդեսի պաշտոնական էջում, այն ստեղծվել համշենական մշակութային և պատմական ժառանգության վավերագրման նպատակով, քանի որ այժմ համշենական մշակույթը և պատմությունը աստիճանաբար անհետանում են։


== Պատմություն ==
Լույս է տեսնում 2014 սեպտեմբերից։


== Տես նաև ==
Ջեմիլ Աքսու
Համշենական մշակույթ


== Ծանոթագրություններ ==
Էսելի

Էսելի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լույկա

Լույկա (ռուս.՝ Луйка), գետ Ռուսաստանում, հոսում Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Ուվոդ գետի ձախ ափին՝ 23 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301012110000033212
Հիդրոլոգիական ուսումնասիրությունների կոդը - 110003321
Ավազանի կոդը - 09.01.03.010
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վալդանո

Վալդանո (իտալերեն՝ Valdagno), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 483 մարդ (2008), բնակչության խտություն՝ 521 մարդ/կմ²։ Զբաղեցնում է 50 կմ² մակերես։ Փոստային ինդեքս 36078։ Հեռախոսային կոդ՝ 0445։


== Արտաքին հղումներ ==
Պաշտոնական կայք կարգավորման(իտալ.)


== Ծանոթագրություններ ==
Աբեդ

Աբեդ (Աբեդի), վայր Կիլիկիայի հայկական թագավորությունում, Դաշտային Կիլիկիայում, Ամուդան բերդի մոտ։ Հիշատակված է Լևոն Բ-ի 1212 թվականի պարգևագրում, ըստ որի՝ Աբեդը Ամուդան բերդի հետ միասին տրվել է Տևտոնյան ասպետներին։


== Ծանոթագրություններ ==
Յոզեֆովկա

Յոզեֆովկա (ռուս.՝ Йозефовка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։ Յոզեֆովսկի գյուղական բնակավայրի վարչական կենտրոնը։
Բնակչությունը 2007 թվականին գրանցված տվյալներով կազմել է 299 մարդ։
Յոզեֆովկան Ռուսաստանի երկու բնակավայրերից մեկն է, որի անունը սկսվում է  «Й» տառով (մյուսը Յոշկար-Օլա) քաղաքն է։


== Տնտեսություն ==
Գյուղում կա  միջնակարգ դպրոց, մշակույթի տուն, խանութներ, լորի բուծման մասնավոր ձեռնարկություն, բուժկետ, գրադարան, «Սոյուզ» գյուղատնտեսական կոոպերատիվ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալերիա Նովոդվորսկայա

Վալերիա Իլինիչնա Նովոդվորսկայա (ռուս.՝ Валерия Ильинична Новодворская, մայիսի 17, 1950(1950-05-17)[…], Բարանովիչի, Բելառուսական ԽՍՀ, ԽՍՀՄ - հուլիսի 12, 2014(2014-07-12), Մոսկվա, Ռուսաստան), ռուս քաղաքական գործիչ, այլախոհ, իրավապաշտպան, լրագրող, «Ժողովրդավարական միության» հիմնադիր։


== Կենսագրություն ==
Ծնվել է ճարտարագետի և բժշկի ընտանիքում։ Կարդալ սովորել է հինգ տարեկանում։ 9 տարեկանից տեղափոխվել է Մոսկվա, գերազանցությամբ ավարտել դպրոցը։ Դեռահաս տարիքում տեղեկանալով ԳՈւԼԱԳ-ի, Սինյավսկու ու Դանիելի դատավարության, խորհրդային զորքերի՝ Չեխոսլովակիա ներխուժման մասին՝ սկսել է պայքարել խորհրդային իշխանությունների դեմ, ԿԳԲ-ի կողմից ձերբակալվել հակախորհրդային ագիտացիայի և քարոզչության համար, 1970-1972 թթ. բռնի բուժման ուղարկվել Կազանի ինտենսիվ հոգեբուժարան։
Հետագայում ավարտել է Մոսկվայի Կրուպսկայայի անվան մանկավարժական ինստիտուտը, աշխատել է որպես ուսուցիչ, թարգմանիչ, վարել է ընդհատակյա գործունեություն, ենթարկվել է ճնշումների, կրկին ուղարկվել հոգեբուժարան։ 1978, 1985, 1986 թթ. դատվել է այլախոհական գործունեության համար։ 1988 թ. հիմնել է Ժողովրդավարական միությունը։
2010 թ. ստորագրել է «Պուտինը պետք է հեռանա» հայտարարությունը։ Մի շարք գրքերի հեղինակ էր։ 2013 թ. Կ. Բորովոյի հետ սկսել է «Արևմտյան ընտրություն» կուսակցության ստեղծումը։ Ազատ տիրապետում էր անգլերեն և ֆրանսերեն լեզուներին, հասկանում էր ևս մի քանի լեզուներ։
Հանդես էր գալիս Հայոց ցեղասպանության ճանաչման օգտին, հայտարարում էր, որ չի այցելի Թուրքիա, մինչև վերջինս չճանաչի այն։
Լիտվական շքանշանի ասպետ էր։


== Գրքեր ==
Мой Карфаген обязан быть разрушен Archived 2016-10-03 at the Wayback Machine.
Валерия Новодворская. По ту сторону отчаяния Archived 2014-07-16 at the Wayback Machine.
Валерия Новодворская. Над пропастью во лжи Archived 2015-09-23 at the Wayback Machine.
Рецензия в газете «Новые Известия» Исповедь свободного человека Archived 2015-01-09 at the Wayback Machine.


== Ծանոթագրություններ ==
Ստավկի (գյուղ, Վեսելինովոյի շրջան)

Անվան այլ կիրառումների համար տե՛ս՝ ՍտավկիՍտավկի (ուկրաիներեն՝ Ставки), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Վատերլոո։ Հիմնադրվել է 1833 թվականին։
2001 թվականի տվյալներով Ստավկի գյուղում բնակվում էր 611 մարդ։ Բնակավայրը զբաղեցնում է 1638 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուբեն Լիսիցյան

Ռուբեն Պավելի Լիսիցյան (մայիսի 9, 1945(1945-05-09), Մոսկվա, ԽՍՀՄ), երգիչ (դրամատիկ տենոր), մանկավարժ։ Ռուսաստանի Դաշնության վաստակավոր արտիստ (1992), պրոֆեսոր (2002):


== Կենսագրություն ==
Ռուբեն Լիսիցյանը ծնվել է խորհրդային հայտնի օպերային երգիչ Պավել Լիսիցյանի ընտանիքում, Կարինե և Ռուզաննա Լիսիցյանների եղբայրը։ 
Սովորել է Մոսկվայի պետական կոնսերվատորիային կից կենտրոնական երաժշտական դպրոցի (Մստիսլավ Ռոստրոպովիչ), Միխայիլ Իպոլիտով-Իվանովի անվան երաժշտական ուսումնարանի (1960–1963 թվականներին), Վալենտին Բեռլինսկու դասարան) թավջութակի, վոկալ (1963–1965 թվականներին, Դ. Ի. Վարշամովի դասարան), Գնեսինների անվան երաժշտա-մանկավարժական ինստիտուտի մեներգեցողության (1965–1969 թվականներին, Դ. Ի. Վարշամովի դասարան) և կամերային երգեցողության (Ն. Ի. Դելիցիևայի դասարան) բաժիններում։ 
1965 թվականից՝ Մոսկվայի ֆիլհարմոնիայի մեներգիչ։
1965–1971 թվականներին՝ «Մադրիգալ» անսամբլի մեներգիչ։ Երգացանկում՝ ռուս և արևմտաեվրոպացի կոմպոզիտորների ստեղծագործություններ։
Ռոբերտ Շումանի անվան մեներգիչների մրցույթի (1969, Գերմանիա) դափնեկիր։
Գերմանա-ռուսական մշակութային և կրթական ակադեմիայի նախագահ (1997-2000 և 2002 թվականից մինչ օրս, պրոֆեսոր, 2002)։
Եղել է տարբեր մրցույթների ժյուրիի անդամ՝ «Մոսկվայի Սլավոնական երաժշտության միջազգային փառատոն» (նախագահ, Մոսկվա, 2008), «Երիտասարդ ձայներ» վոկալիստների I Համառուսաստանյան մրցույթ (նախագահ, Աբական, 2008 թվականի մարտ, 2010 թվականի նոյեմբերի 26-ից 29-ը), «Միխայիլ Իպոլիտով-Իվանովի անվան միջազգային մրցույթ» (Մոսկվա, 2011) 
Կարինե և Ռուզաննա Լիսիցյանների հետ ստեղծել է «Պավել Լիսիցյան» բարեգործական հիմնադրամը (2005)։
Քըրք Հայնրիք

Քըրք Ջեյմս Հայնրիք (անգլ.՝ Kirk James Hinrich, հունվարի 2, 1981(1981-01-02), Սու Սիթի, Այովա, ԱՄՆ), ամերիկացի նախկին բասկետբոլիստ, խաղարկող։ Հանդես է եկել Բասկետբոլի ազգային ասոցիացիայի (NBA) «Չիկագո Բուլս», «Վաշինգթոն Վիզարդս» և «Ատլանտա Հոքս» ակումբներում։ 
Ելույթներ է ունեցել նաև Միացյալ Նահանգների բասկետբոլի հավաքականի կազմում։
Ծնվել է Այովա նահանգի Սու Սիթի քաղաքում։ Երրորդ դասարանից մինչև ավագ դպրոց Հայնրիքին մարզել է հայրը։


== Արտաքին հղումներ ==
Էջը NBA.com կայքում(անգլ.)
Պեռլիտե փիղ

Պեռլիտե փիղ, երկրաբանական բնության հուշարձան Հայաստանի Հանրապետությունում, որը քարե քանդակ է։ Բնության հուշարձանը գտնվում է Կոտայքի մարզում, Չարենցավան քաղաքից 2 կմ հվ, քարհանքի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Վահագն Երվանդյան

Վահագն Երվանդյան-հայ արքա Երվանդյան Հայաստանում Երվանդունիների տոհմից, ով կառավարել է մ.թ.ա. 530-մ.թ.ա. 515 թթ.։ 
Նա նախորդել է Տիգրան Երվանդյանին, իսկ նրան հաջորդել է որդին՝ Հիդարնես Ա-ն։ Մովսես Խորենացին նրան նույնացրել է Վահագն աստծու հետ։


== Ծանոթագրություններ ==
Շքյաֆթկան

Շքյաֆթկան (թուրքերեն՝ Kırkpınar), գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մյուլերոզե

Մյուլերոզե (գերմ.՝ Müllrose), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Շլաուբետալի ենթակայության տակ։ Բնակչությունը 4444 մարդ է (2010 թվականի դեկտեմբերի 31–ի տվյալներով)։ Զբաղեցնում է 68,54 կմ² տարածք։ Պաշտոնական կոդը՝ 12 0 67 336։


== Ծանոթագրություններ ==


== Արտաքին հղումներ ==
Պաշտոնական էջ
Փենդլտոն շրջան (Կենտուկի)

Անվան այլ կիրառումների համար տե՛ս՝ Փենդլտոն (այլ կիրառումներ)Փենդլտոն շրջան (անգլ.՝ Pendleton County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 725 կմ² է, բնակչությունը՝ 14.877 մարդ (2010 թ. տվյալներով)։ Շրջկենտրոնն է Ֆալմաութ բնակավայրը։ Կազմավորվել է 1798 թ.։
Գրիգորևկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Գրիգորևկա (այլ կիրառումներ)Գրիգորևկա (ռուս.՝ Григорьевка), գյուղ Ռուսաստանի Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Վինոգրադովկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ՎինոգրադովկաՎինոգրադովկա (ուկրաիներեն՝ Виноградівка), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Կազիմիրովկա։
2001 թվականի տվյալներով Վինոգրադովկա գյուղում բնակվում էր 246 մարդ։ Բնակավայրը զբաղեցնում է 0,105 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոկամադուր (պանիր)

Ռոկամադուր (ֆր.՝ Rocamadour), ֆրանսիական պանիր` պատրաստված այծի կաթից բնական բորբոսից թաղանթով։ Պանիրն արտադրվում է Լո դեպարտամենտում`  Կերսի սարահարթում  (ֆր.՝ Quercy) գտնվող Ռոկամադուր, Գրամա և Կարլյուսե համայնքների տարածքում։


== Պատմություն ==
Սկզբում պանիրն անվանվել է Սենտ-Ամադուր (ֆր.՝ Saint-Amadour), այնուհետև ստացել Կաբեկու-դե Ռոկամադուր (ֆր.՝ Cabecou de Rocamadour) անվանումը, որը պահպանվել է մինչև 1996 թվականի հունվարի 16-ը, երբ պանիրը ստացել է AOC սերտիֆիկատ։ Դրանից հետո, որպեսզի այն տարբերեն Կաբեկու անվանվող մյուս պանիրներից (այդպես Ֆրանսիայում անվանում են այծի կաթից պատրաստված տափակ, ոչ մեծ դիսկի ձևով պանիրներին), որոշվեց պանիրն անվանել Ռոկամադուր։


== Պատրաստում ==
Պանրի պատրաստման համար օգտագործվում է այծի կաթ, որը հավաքում են օրվա ընթացքում` երկու անգամ կթելուց հետո։ Հաջորդ օրերին թողնում են, որ կաթը թթվի, այնուհետև առանձնացնում են շիճուկը և դնում են կլոր տարաների մեջ։ Ռոկամադուրը հասունանում է նկուղներում փայտե դարակների մեջ 1-4 շաբաթվա ընթացքում։ Արդյունքում ստացվում են 4-5 սմ տրամագծով, 1-1,5 սմ բարձրությամբ և 30-40 գրամ զանգվածով պանրի փոքրիկ գլուխներ, որոնք պատված են սպիտակ թավշյա կեղևով։


== Նկարագրություն ==
Հասունացման ժամանակից կախված` Ռոկամադուրի միջուկն ունենում է տարբեր երանգներ` սպիտակից մինչև մուգ բեժագույն։ Պանիրն ունի այծի կաթի նուրբ հոտ  և կծու համ։ Թարմ պանիրը, մոտ 6 օրվա, սկզբից ունենում է նուրբ  թթվաշ միջուկ։ 3-4 շաբաթ անց պանիրը դառնում է ավելի կծու։
Ռոկամադուրի համար ամենալավ գինին Կագորն է, որը պատրաստում են Լո դեպարտամենտում։ Պանրի հետ մատուցում են նաև Gaillac և սպիտակ Vouvrey:


== Ծանոթագրություններ ==


== Արտաքին հղումներ ==
Рокамадур на Гастроном.ру(չաշխատող հղում)
Словарь сыров. Рокамадур
Ջհանսի

Ջհանսի (անգլ.՝ Jhansi, հինդի՝ झाँसी, ուրդու՝ جھانسی‎), քաղաք Հնդկաստանի հարավային Ուտար Պրադեշ նահանգում։ Ջհանսի շրջանի վարչական կենտրոնը։


== Աշխարհագրություն ==
Բացարձակ բարձրությունը ծովի մակարդակից 284 մետր է։ Քաղաքը գտնվում է Բունդելխանդ պատմական շրջանում՝ Պահունջ գետի ափին, Լաքնաուից մոտ 292 կմ հարավ-արևմուտք և Դելիից 415 կմ հարավ-արևելք։


== Բնակչություն ==
2013 թվականի հաշվարկային բնակչությունը կազմում է 462,758։ Ըստ 2011 թվականի մարդահամարի, Ջհանսի ագլոմերացիայի բնակչության 82%-ը դավանում է հինդուիզմ, 14,5%՝  իսլամ, 2%՝ քրիստոնեություն և 1,5%՝ այլ կրոններ։
Քաղաքի բնակչության դինամիկան ըստ տարիների.


== Տրանսպորտ ==
Առկա է երկաթուղային կապ։ Քաղաքով են անցնում 12Ա, 25, 26, 75 և 76 ազգային ավտոճանապարհները, մոտակա օդանավակայանը գտնվում է Գվալիոր քաղաքում։


== Կլիմա ==


== Ծանոթագրություններ ==
Մաներբա դել Գարդա

Մաներբա դել Գարդա (իտալերեն՝ Manerba del Garda), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 3751 մարդ, խտությունը՝ 134 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 25080։ Հեռախոսային կոդ՝ 0365։


== Ծանոթագրություններ ==
Վահան Պողոսյան

Վահան Ռաֆիկի Պողոսյան (օգոստոսի 20, 1967(1967-08-20), Երևան, Հայկական ԽՍՀ, ԽՍՀՄ), ՀՀ պետական և առողջապահության ոլորտի գործիչ, ՀՀ առողջապահության նախարարի տեղակալ։


== Կրթություն ==
1984-1990 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի բուժական ֆակուլտետը՝ ընդհանուր պրոֆիլի բժիշկի որակավորմամբ։
1991-1993 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի օրդինատուրան՝ վիրաբույժի որակավորմամբ։ Բժշկական գիտությունների թեկնածու։
1999-2000 թթ. - սովորել և ավարտել է Երևանի ֆինանսատնտեսական տեխնիկումի իրավաբանական ֆակուլտետը՝ իրավաբանի որակավորմամբ։


== Աշխատանքային գործունեությունը ==
1987-1990 թթ. - աշխատել է Հանրապետական կլինիկական հիվանդանոցի վիրաբուժական բաժանմունքում՝ որպես ֆելդշեր։
1990-1991 թթ. - աշխատել է «էրեբունի» կլինիկական հիվանդանոցում, ապա՝ Հանրապետական կլինիկական հիվանդանոցում որպես ինտերն-թերապևտ։
1991-1993 թթ. - աշխատել է Հանրապետական կլինիկական հիվանդանոցի թիվ 2 վիրաբուժական հիվանդությունների ամբիոնում, որպես կլինիկական օրդինատոր։
1993 թ. - աշխատել է Հանրապետական կլինիկական հիվանդանոցում՝ որպես հերթապահ վիրաբույժ։
1995-1996 թթ. - աշխատել է էջմիածնի շրջանային կենտրոնական հիվանդանոցում՝ որպես պոլիկլինիկական ցանցի կազմակերպման գծով գլխավոր բժշկի տեղակալ։
1996–1997 թթ. - եղել է Արմավիրի մարզպետարանի աոողջապահության վարչության առաջատար մասնագետ, ամբուլատոր պոլիկլինիկական ցանցի կորդինատոր։
1997-1999 թթ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գործադիր տնօրենի տեղակալ սանիտարահիգենիկ, բուժկանխարգելիչ ուսումնամեթոդական և թռիչքների անվտանգության ապահովման հարցերով։
1999 թ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գլխավոր բժիշկ։
2001-2010 թթ. - ՀՀ առողջապահության նախարարության աշխատակազմի բժշկական օգնության կազմակերպման վարչության պետ։
2010-2011 թթ. - ՀՀ առողջապահության նախարարության աշխատակազմի ղեկավարի պաշտոնակատար։
2011 թ. - եղել է ՀՀ առողջապահության նախարարի խորհրդական։
2011 թ. դեկտեմբերի 27-ին ՀՀ վարչապետի որոշմամբ նշանակվել է Հայաստանի Հանրապետության առողջապահության նախարարի տեղակալ։


== Պարգևներ և կոչումներ ==
Մխիթար Հերացու մեդալ (2014)Ամուսնացած է, ունի երեք երեխա։ Հայաստանի Հանրապետական կուսակցության խորհրդի անդամ է։


== Ծանոթագրություններ ==
Highway to Hell (ալբոմ)

Highway to Hell (անգլ.՝  Ճանապարհ դեպի դժոխք), Ավստրալիական AC/DC ռոք խմբի վեցերորդ ալբոմն է՝ թողարկված 1979 թվականին։ Օրիգինալ տարբերակը թողարկվել է Ավստրալիայում՝ «Albert» լեյբլի կողմից։ Ավելի ուշ ստեղծվեց համաշխարհային տարբերակը՝ «Atlantic Records» լեյբլի կողմից (Տարբերվում են միայն շապիկներով)։ 2003 թվականին ալբոմը վերաթողարկվեց «Epic Records» լեյբլում՝ որպես «AC/DC Remasters»-ի շարքի մի համար։


== Ալբոմի մասին ==
Անխոս, AC/DC-ի ամենահայտնի ալբոմը թողարկման ժամանակ՝ «Highway to Hell»-ը, նշանակալիորեն մեծացրեց խումբը լսողների շարքը և դարձավ ոստնակ հաջորդիվ թողարկված «Back in Black» ալբոմի մասին։ Այս ալբոմը խմբի վոկալիստ Բոն Սքոթթի հետ թողարկված վերջին ալբոմն է (Շուտով նա մահացավ)։
Ալբոմը ձայնագրվեց 1979 թվականի փետրվարին՝ «Criteria» ստուդիայում և նույն տարվա մարտ-ապրիլին «roundhouse» ստուդիայում (Մեծ Բրիտանիա, Լոնդոն)։
Ալբոմը դարձավ խմբի առաջին աշխատանքը, որ անցավ «Billboard 200»-ի հիթ-շքերթի առաջին հարյուրյակ։ Այնպիսի երգեր, ինչպպիսիք են «Highway to Hell»-ը, «Shot Down in Flames»-ը և «If You Want Blood (You've Got It)»-ը հաջողություն ունեցան երկրպագուների շրջանում և կատարվեցին խմբի համերգներին։ «Rolling Stone» ամսագիրը ալբոմը տեղադրեց Բոլոր ժամանակների 500 ամենալավ ալբոմների մեջ։ Տվյալ ալբոմը ԱՄՆ-ում վաճառվեց 7 միլիոն օրինակով և հասավ 7x պլատինե կարգավիճակի։ Այժմ ալբոմը համարվում է AC/DC խմբի ամենավաճառված երկրորդ ալբոմը (Back in Black-ից հետո)։
«Highway to Hell»-ը Հարրի Վանդայի և Ջորջ Յանգի պրոդյուսերությամբ թողարկված առաջին ալբոմն է։ Աշխատանքի համար սկզբում հրավիրվեց Էդդի Կրամերը շատ գոհ էր խմբից մինչ ալբոմի ձայնագրությունն ավարտելը։ Նրան փոխարինեց Ռոբերտ Ջոն Մատտ Լանգը։ Այս ալբոմի հաջողությունից հետո նա դարձավ խմբի հաջորդ ալբոմների (Back in Black, For Those About to Rock) համար։
«Highway to Hell» և «If You Want Blood» երգերը մտան նաև AC/DC-ի «Iron Man 2» ալբոմ, որը համարվում էր Երկաթե մարդը ֆիլմի երգն էր։


== Երգացանկ ==
Ալբոմի բոլոր երգերը գրվել են Անգուս Յանգի, Մալքոլմ Յանգի և Բոն Սքոթթի կողմից։


== Ձայնագրման մասնակիցներ ==
Բոն Սքոթթ՝ Վոկալ
Անգուս Յանգ՝ Կիթառահար
Մալքոլմ Յանգ՝ Ռիթմ-կիթառահար և Բեք Վոկալ
Քլիֆֆ Ուիլիամս՝ Բաս կիթառ և Բեք վոկալ
Ֆիլ Ռադդ՝ Հարվածային գործիքնոր


== Հորիզոնականներ ըստ երկրի ==


== Վաճառքը և հավաստագիրը ==


== Ծանոթագրություններ ==
Գոթական այբուբեն

Գոթական այբուբենը գրերի համակարգ է, որով գրված են IV դար—VI դարերի գոթերի մշակութային հուշարձանները։ Գրերի ստեղծումը վերագրում են Վուլֆիլ եպիսկոպոսին, ով IV դարում թարգմանեց Ավետարանը գոթերեն։ Մինչ այդ գոթերը օգտագործում էին ռուներ, սակայն Վուլֆիլան համարեց այդ գրային համակարգը կապված հեթանոսության հետ և չցանկացավ ռուները օգտագործել սրբազան գրքերի թարգմանության համար։
Գոթական այբուբենը ստեղծվեց հունական այբուբենի հիման վրա՝ փոխառումներով լատինական այբուբենից, իսկ տառերի անվանումները ծագում ունեն ռուների անուններից։


== Տառերը ==
Ինչպես հուներենում, գոթական տառերը օգտագործվել են նաև որպես թվեր։ Այդ դեպքում տառի վերևում դրվում էր կետ կամ գիծ։
Նոչի

Նոչի (իտալերեն՝ Noci), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 19501 մարդ (2008 թվականի տվյալներով), բնակչության խտությունը 132 մարդ/կմ²։ Զբաղեցնում է 148 կմ² տարածք։ Փոստային ինդեքս՝ 70015։ Հեռախոսային կոդ՝ 080։
Բնակչության հովանավոր սուրբ համարվում է Ռոկոն և Մադոննա դելա Կրոկեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4948200 — 080 4948201
Էլեկտրոնային փոստ՝ sindaco@comune.noci.ba.it
Պաշտոնական կայք՝ http://www.comune.noci.ba.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոնտեսկուդո

Մոնտեսկուդո  (իտալերեն՝ Montescudo), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 2038 մարդ, բնակչության խտությունը՝ 107 մարդ/կմ² մակերես։ Զբաղեցնում է 19 կմ² մակերես։ Փոստային ինդեքս՝ 47826, հեռախոսային կոդ՝ 0541։ Տոնը նշվում է նոյեմբերի 11-ին։


== Արտաքին հղումներ ==
http://www.comune.montescudo.rn.it/ Archived 2020-12-02 at the Wayback Machine.
Օլտեն

Օլտեն (գերմ.՝ Olten), քաղաք Շվեյցարիայում, Աարե գետի ափին: Զոլոտուրն կանտոնի կազմի մեջ մտնող շրջաններից մեկի վարչական կենտրոնն է: Երկաթուղային կարևոր հանգույց է, գնացքով Ցյուրիխից, Բեռնից, Բազելից, Լյուցեռնից գտնվում է մոտավորապես հավասար՝ կես ժամվա հեռավորության վրա: Զբաղեցնում է 11.49 քառակուսի կիլոմետր տարածք: 2017 թվականի դեկտեմբերի տվյալներով  քաղաքում ապրում էր 18.389 մարդ), որոնց 27.3%-ը օտարերկրացիներ էին:  1999–ից 2009 թվականն ընկած մեկ տասնամյակի ընթացքում բնակչության թվաքանակի միջին տարեկան փոփոխության ցուցանիշը կազմել է 1.2%.:


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Պատմություն ==
Քաղաքի ներկայիս տարածքում ու նրա շրջակայքում հնագիտական պեղումների արդյունքում հայտնաբերվել են Մագդալենյան ժամանակաշրջանի (մեզանից մոտավորապես 16.000-14.000 տարի առաջվա) բազմաթիվ արտեֆակտներ, ինչպես նաև միջին ու նոր քարի դարերի մարդկանց գործունեության հետքեր: Հայտնաբերվել են նաև հին հռոմռական ժամանակների ոչ մեծ բնակավայրի՝ վիկուսի և Աար գետի վրա արդեն իսկ այդ ժամանակներում գցված կամրջի, ինչպես նաև՝ ավելի ուշ կառուցված հռոմեական մեծ ամրոցի ավերակներ, որոնց մերձակայքում էլ հիմնվել է միջնադարյան բնակավայրը: Պատմական փաստաթղթերում առաջին անգամ այն հիշատակվել է 1201 թվականին՝ որպես Oltun (ուսումնասիրողների կարծիքով այդ անվանումն առաջացել է գալլերեն *Olodunum-ից, որ նշանակել է գետի մոտի բերդ).: 13-րդ դարում եղել է Ֆրոբուրգի կոմսերի սեփականությունը, 1377 թվականին անցել Կիբուրգներին, վերջիններից էլ, յոթ տարի անց՝ Հաբսբուրգներին: 1407 թվականից գտնվել է Բազելի ենթակայության ներքո, 1411 և 1422 թվականներին հրդեհներից ավերվել և 1426 թվականին վաճառվել Զոլոտուրնին: Շվեյցարական Համադաշնությանը միացել է երկարատև դիմադրությունից հետո:


== Պատմամշակութային հուշարձաններ ==
Օլտենի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ հին հռոմեական վիկուսը, նախապատմական, հին հռոմեական, միջնադարյան և վաղ նորդարյա ժամանակների բնակավայրերի ավերակներն ու պահպանված կառույցները, Աար գետի վրայի փայտե ծածկած կամուրջը, երկաթուղային կայարանը, բնության թանգարանը: Քաղաքն ամբողջությամբ ներառված է Շվեյցարական ժառանգության գույքացուցակում:


== Պատկերասրահ ==

		
		
		
		
		
		
		
		
		
		
		


== Անվանի անձինք ==

Մարտին Դիստելի (1802–1844) - նկարիչ
Բեռնարդ Համեր (1822–1907) - քաղաքական գործիչ, Համադաշնության նախագահ 1879-ին և 1889-ին
Վերներ Մյունցինգեր (1832–1875) - Աֆրիկյան Եղջյուր տարածաշրջանի հետազոտողներից
Պաուլ Հերման Մյուլլեր (1899–1965) - քիմիկոս, Նոբելյան մրցանակակիր
Ուելի Շիբլեր (ծնվ. 1947) - կենսաբան, Ժնևի համալսարանի պրոֆեսոր
Պեդրո Լենց (ծնվ. 1965) - գրող
Մին Լի Մարտի (ծնվ. 1974) - քաղաքական գործիչ, հրատարակիչ, հասարակագետ, պատմաբան
Մարիաննա Շմիդ Մաստ (ծնվ. 1975) - Լոզանի համալսարանի պրոֆեսոր
Նաոմի (ծնվ. 1977) - երգչուհի, դերասանուհի, երգերի հեղինակ


== Ծանոթագրություններ ==


== Արտաքին հղումներ ==
Պաշտոնական կայքէջ
Կոպենհագեն (այլ կիրառումներ)

Կոպենհագեն, կարող է վերաբերել՝

Կոպենհագեն - Դանիայի մայրաքաղաքը
Կոպենհագեն - ֆուտբոլային ակումբ
ԱՄՆ նախագահական ընտրություններ 2008

ԱՄՆ նախագահական ընտրություններ 2008 չորս տարին մեկ տեղի ունեցող 56-րդ նախագահական ընտրություններն էին։ Այն տեղի ունեցավ 2008 թվականի նոյեմբերի 4-ին։ Դեմոկրատական կուսակցության թեկնածու սենատոր Բարաք Օբաման և սենատոր Ժոզեֆ Բայդենը հաղթեցին Հանրապետական կուսակցության թեկնածու Ջոն Մաքքեյնին և նահանգապետ Սառա Պալինին։
Գործող նախագահ Ջորջ Ու. Բուշը իրավունք չուներ ընտրվել երրորդ անգամ, համաձայն ԱՄՆ սահմանադրության քսաներկուերորդ հոդվածի։ Մաքքեյնը դարձավ հանրապետականների թեկնածուն 2008 թվականի մարտին, իսկ դեմոկրատական թեկնածուի համար պայքարը թեժ էր Բարաք Օբամայի և Հիլարի Քլինթոնի միջև և թեկնածուի անունը հայտնի դարձավ միայն հունիսի վերջին։ Նախընտրական պայքարը սկզբից կենտրոնացավ Իրաքի պատերազմի վրա, չնայած որ Բուշը այլևս թեկնածու չէր, այնուամենայնիվ բոլորը սկսեցին մատնանշել նրա սխալնրը, ինչպես նաև Համաշխարհային ֆինանսական ճգնաժամը, որը բռնկվեց 2008 թվականի սեպտեմբերին։
Օբաման համուզիչ հաղթանակ տարավ Ջոն Մաքքեյնի նկատմամբ և դարձավ առաջին աֆրոամերիկացին, ով դարձավ ԱՄՆ նախագահ։ Չնայած Հիլարի Քլինտոնը չկարողացավ դառնալ դեմոկրատական թեկնածու, այնուամենայնից նա դարձավ առաջին կինը, ով այդքան մոտ էր նախագահի թեկնածու դառնալուն։
Ընտրությունները նշանավորվեցին նաև նրանով, որ սկսած 1952 թվականից առաջին անգամ թեկնածուները նախկինում չէին եղել փոխնախագահի կամ նախագահի թեկնածու կամ հավակնորդ։ Օբամայի հավաքած 69,5 միլիոն ձայնը ամենաշատն էին պատմության մեջ։ Ընտրությանը մասնակցեց մոտ 131 միլիոն մարդ, որը կազմում էր ընտրողների քանակի 43%-ը, ինչը ամենաբարձր ցուցանիշն էր ԱՄՆ պատմության մեջ։


== Ծանոթագրություններ ==
Անտառամեջ

Անվան այլ կիրառումների համար տե՛ս՝ Անտառամեջ (այլ կիրառումներ)Անտառամեջ  գյուղ Հայաստանի Գեղարքունիքի մարզում, Գետիկի ձախ կողմում, մարզկենտրոն Գավառից 102 կմ հյուսիս։ Բնակավայրը գտնվում է ծովի մակերևույթից 1575 մ բարձրության վրա։ Անտառամեջ է վերանվանվել 1991 թվականի ապրիլի 3-ին։


== Բնակչություն ==
Անտառամեջի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, կերային, բանջարաբոստանային մշակաբույսերի և ծխախոտի մշակմամբ։


== Պատմամշակութային կառույց ==
Գյուղի մեջ կա եկեղեցի։


== Արտաքին հղումներ ==
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 50, available online at the website of the Internet Archive:


== Ծանոթագրություններ ==
Ռոսելյո (Լիեդա)

Ռոսելյո (վրաց.՝ Rosselló), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգրիա շրջանում։ Տարածքը կազմում է 10.8 կմ²։ Բնակչությունը՝ 2850 մարդ (2010 թվականի տվյալներով)։


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Դոլորես (Ուրուգվայ)

Դոլորես (իսպ.՝ Dolores), բնակավայր Ուրուգվայի հարավարևմտյան մասում, Սորյանո դեպարտամենտի արևմուտքում։


== Բնակչություն ==
Բնակչությունն ըստ 2011 թվականի տվյալների կազմում է 17 174 մարդ։

Աղբյուր՝ Instituto Nacional de Estadística de Uruguay։


== Քույր քաղաքներ ==
 Դոլորես, Իսպանիա


== Ծանոթագրություններ ==
Յակորուդա (այլ կիրառումներ)

Յակորուդա կարող է վերաբերվել.

Յակորուդա, քաղաք Բուլղարիայի Բլագոևգրադի մարզի համանուն համայնքում։
Յակորուդա, համայնք Բուլղարիայի Բլագոևգրադի մարզում։
Կուրո յոկի

Կուրո յոկի (ռուս.՝ Куро-йоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ռոմաս գետի աջ ափին՝ 0,7 կմ հեռավորության վրա։ Գետի երկարությունը 11 կմ է։ Գետաբերանից 11 կմ հեռավորության վրա՝ ձախ ափին թափվում է Խեյնոե գետը։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000413
Հիդրոլոգիական ուսումնասիրությունների կոդը - 102000041
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարեն Ճշմարիտյան

Կարեն Յուրիկի Ճշմարիտյան (սեպտեմբերի 12, 1959(1959-09-12), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ։


== Կրթություն ==
1976-1980 թթ. սովորել և ավարտել է Երևանի ժողովրդական տնտեսության ինստիտուտը։
1980-1981 և 1982-1985 թթ. եղել է Երևանի ժողովրդական տնտեսության ինստիտուտի ասպիրանտ։


== Աշխատանքային գործունեությունը ==
1980 թ. աշխատել է ԽՍՀՄ Պետպլանի պլանավորման և նորմատիվների գիտահետազոտական ինստիտուտի հայկական մասնաճյուղում որպես տնտեսագետ։
1981-1982 թթ. ծառայել է Խորհրդային բանակում։
1985-1990 թթ. ՀԽՍՀ Պետմատի ավագ տնտեսագետ, գլխավոր մասնագետ, ֆինանսական ենթաբաժնի պետ։
1990-1991 թթ. ՀԽՍՀ Պետմատի «Հայէլեկտրամեքենամեծառ» հանրապետական միավորման գլխավոր տնօրենի տեղակալ։
1991-1993 թթ. ՀՀ Պետմատի (ՀՀ նյութական ռեսուրսների նախարարություն) գլխավոր վարչության պետ։
1993-1996 թթ. ՀՀ նյութական ռեսուրսների նախարարի տեղակալ։
1996-1997 թթ. ՀՀ առևտրի, սպասարկումների և զբոսաշրջիկության նախարարության արտաքին առևտրի վարչության պետ։
1997-1998 թթ. ՀՀ արդյունաբերության և առևտրի նախարարի առաջին տեղակալ։
1999 թ. նոյեմբերից  ՀՀ արդյունաբերության և առևտրի նախարար։
2002 թ. մարտից ՀՀ առևտրի և տնտեսական զարգացման նախարար։
2007 թ. մայիսի 12-ին ընտրվել է ՀՀ ԱԺ պատգամավոր ՀՀԿ համամասնական ընտրացուցակով։
2012 թ. մայիսի 6-ին ընտրվել է ՀՀ ԱԺ պատգամավոր ՀՀԿ համամասնական ընտրացուցակով։
2014 թ. ապրիլի 22-ին ՀՀ Նախագահի հրամանագրով նշանակվել է ՀՀ էկոնոմիկայի նախարար։
2014 թ. մայիսի 27-ին ՀՀ Վարչապետի որոշմամբ նշանակվել է Ասիական զարգացման բանկի կառավարիչների խորհրդում Հայաստանի Հանրապետության կառավարիչ։
2016 թ. փետրվարի 24-ին ՀՀ Նախագահի հրամանագրով ազատվել է Հայաստանի Հանրապետության էկոնոմիկայի նախարարի պաշտոնից։Ամուսնացած է, ունի երկու երեխա։


== Ծանոթագրություններ ==
Սեկունդա (ինտերվալ)

Սեկունդա (լատ.՝ secunda՝ երկրորդ), երաժշտական ինտերվալ երկու աստիճան լայնությամբ, նշանակվում է 2 թվով։


== Սեկունդայի տարատեսակները ==
Մեծ սեկունդա, երկու աստիճան կամ ամբողջական տոն պարունակող ինտերվալ։ Նշանակվում է՝ մ. 2։
Փոքր սեկունդա, երկու աստիճան կամ մեկուկես տոն պարունակող ինտերվալ։ Նշանակվում է՝ փ. 2։
Լայնացված սեկունդա, երեք աստիճան կամ մեկ ու կես տոն պարունակող ինտերվալ։ Էնհարմոնիկորեն հավասար է փոքր տերցիային, նշանակվում է՝ մծց. 2։
։ VI աստիճանի Հարմոնիկ մաժորի և մինորի VI աստիճանի լայնացված սեկունդան բնորոշ է ինտերվալով և կարող է կառուցված լինել.
մաժորում I (II բարձրացվածի մասնակցությամբ) և II իջեցված աստիճաններում։ Երկու դեպքում էլ ձայներից մեկի շարժումը կես տոն լուծվում է I աստիճանի մեծ տերցիայով։
մինորում III (IV բարձրացվածի մասնակցությամբ) և IV իջեցված աստիճաններում։ Երկու դեպքում էլ ձայներից մեկի կես տոն շարժումը լուծվում է III աստիճանի մեծ տերցիայով։
Նեղացված սեկունդան էնհարմոնիզմում հավասար է մաքուր պրիմային, նշանակվում է՝ ն. 2։ Երաժշտության մեջ գրեթե չի գործածվում։


== Հաճախությունների հարաբերակցություն ==


== Հնչողություն ==
Փոքր սեկունդա (կես տոն)։Մեծ սեկունդա (ամբողջական տոն)։
Պերիո

Պերիո (ֆր.՝ Peyrieu), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01294։


== Բնակչություն ==
Կոմունայի բնակչությունը 2010 թվականին կազմել է 821 մարդ։


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
Անովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Аннівка, Ղրիմի թաթարերեն՝ Alevke), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Անովկա գյուղում բնակվում էր 446 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)